**Školska knjižnica mjesto je informacijske, odgojne-obrazovne i kulturne djelatnosti svake škole.** Prikuplja, obrađuje i daje na korištenje knjige i drugu građu potrebnu učenicima i nastavnicima za održavanje nastavnog procesa.

**Fond** = knjige, časopisi i audiovizualna i elektronička građa

🡪njegova je struktura određena vrstom i nastavnim programom škole.

🡪Fond školske knjižnice = učenički i nastavnički fond.

🡪nastavnički fond sadržava knjige i časopise koji se bave teorijom i praksom odgoja i obrazovanja

🡪učenički fond sadržava djela obvezne školske lektire iz hrvatskog jezika, učeničku periodiku.

🡪 Poseban dio fonda čini referentna građa - enciklopedije, leksikoni, rječnici, atlasi i druga građa.

**Osnovne zadaće** suvremene škole zajedno sa školskom knjižnicom:

-poticati potrebu za pisanim izvorima i ostalim vrstama knjižnične građe, razvijati čitalačke vještine i navike te osnove informacijske pismenosti i informacijske vještine koje su preduvjet za učinkovito pretraživanje informacija. Isticanjem osnovne zadaće školske knjižnice učenik postaje aktivan sudionik nove hrvatske škole.

Navedeni čimbenici omogućit će učenicima da postanu svjesni svojih informacijskih i čitalačkih potreba koje će im pomoći u aktivnom uključivanju u društvo znanja.